open-index/open-wikipedia-markdown huggingface dataset:
VM i aking 2021

**[[Verdensmesterskapet i aking|VM i aking]] 2021** ble arrangert i Königssee i Tyskland fra 29. til 31. januar 2021.

Russiske utøvere deltok som nøytrale utøvere under nøytralt flagg grunnet utestengelsen fra idrett.

## Medaljevinnere

## Referanser


## Eksterne lenker
*
Sharri nasjonalpark

**Sharri nasjonalpark** (albansk: *Parku Kombëtar Malet e Sharrit*, serbisk: Национални Парк Шар Планине / *Nacionalni Park Šar Planine*) er en nasjonalpark i det sørvestlige Kosovo. Parken ble vedtatt opprettet i 1986 og formelt opprettet i 2012 for å beskytte landskapet i fjellområdet Šar Planina. Parken omfatter også fjellområder nord for Šar Planina, og dekker et areal på totalt 534,69 km².

Sharri består av 48&nbsp;% fjell, 49&nbsp;% beiteområder, 1,6&nbsp;% enger og 1,4&nbsp;% kløfter.

Parken har over  plantearter, hvorav 20&nbsp;% er endemiske. Lavere områder består av skoger med til dels endemiske og relikte arter av silkefuru og ormehamfuru blandet med gran og edelgran. I de høyere områdene dominerer alpine og subalpine enger med klipper og berg av kalkstein.

I Sharri er det registrert mer enn 200 fuglearter og 147 arter av sommerfugler. Av større pattedyr finnes blant andre brunbjørn, ulv, gaupe, gemse og gullsjakal og hjort. 

## Referanser


## Eksterne lenker
*
Kaviar (pålegg)

**Kaviar** er et pålegg kjent fra Skandinavia og Finland.

Pålegget kaviar lages av rogn, vanligvis fra torsk. Mellom 30 til 60% av innholdet kommer fra rognen, og resten av innholdet er olje (raps- eller torskeolje), vann, sukker, potetflak, eddik, konserveringsmidler og fargestoff.

Kaviar selges i all hovedsak på tube. Kaviar på denne formen er kjent fra 1950-årene, blant annet med norske Mills kaviar (lansert 1952) og svenske Kalles kaviar (lansert 1954).

Internasjonalt viser ordet «kaviar» nesten alltid til rogn fra fisken stør, altså det som kalles russisk kaviar på norsk. Det svenske ordet *smörgåskaviar* kan brukes også på andre språk om man skal vise til den nordiske kaviar-varianten på tube.

## Referanser
VM i bobsleigh og skeleton 2021

**VM i bobsleigh og skeleton 2021** ble arrangert i Altenberg i Tyskland fra 5. til 14. februar 2021.

Russiske utøvere deltok som nøytrale utøvere under nøytralt flagg grunnet utestengelsen fra idrett.

## Medaljer
### Bobsleigh

### Skeleton

## Referanser


## Eksterne lenker
*
Suomen Cup 2020

**Suomen Cup 2020** var den 66. sesongen i den finske cupen i fotball. Regjerende mester var .
Turneringen spiltes med et innledende gruppespill med 2 grupper fra øverste liga Veikkausliiga, 2 grupper fra nest øverste liga Ykkönen og 8 grupper fra 3. nivå Kakkonen. Lagene fra Kakkonen spilte så et sluttspill som kvalifisering til cuprundene. I tillegg kvalifiserte de 4 lagene , ,  og  seg fra nivå 3 og 4 til åttendedelsfinalene.

## Gruppespill
Gruppene fra Veikkausliiga og Ykkönen besto av 6 lag i hver gruppe der de 4 beste i Veikkausliiga-gruppene og de 2 beste i Ykkönen-gruppene gikk videre. I tillegg gikk 4 playoff-vinnere fra Kakkonen-gruppene videre som ga til sammen de 16 lagene som spilte cup f.o.m. åttendedelsfinalen.

### Veikkausliiga gruppe A
#### Tabell

#### Kamper

### Veikkausliiga gruppe B
#### Tabell

#### Kamper

### Ykkönen gruppe A
#### Tabell

### Ykkönen gruppe B
#### Tabell

## Sluttspill
### Åttendedelsfinaler

### Kvartfinaler

### Semifinaler

### Finale

## Referanser
Hans Olav Gorset

**Hans Olav Gorset** (født 29. juli 1952) er en norsk fløytist, blokkfløytist, musikkpedagog, instrumentmaker og musikkviter.

## Utdannelse
Han er utdannet ved Juilliard School of Music i USA, Schola Cantorum i Sveits, Universitetet i Oslo og Norges musikkhøgskole. I 2011 tok han doktorgrad i musikk med avhandlingen *Fornøyelig Tiids-fordriv*, som handler om populærmusikk i norske 1700-tallskilder.

## Yrkesliv
I 1978 ble han ansatt ved Norges musikkhøgskole, hvor han senere ble professor. Per 2020 underviser han i musikkhistorie, historiske fløyter og oppføringspraksis. Han har forelest og undervist i Europa og USA.  

Ved siden av en karriere som ensembleleder og orkesterfløytist (blant annet i Oslo-Filharmonien og Trondheim Symfoniorkester), har han gitt ut innspillinger med fransk, norsk og skandinavisk musikk. Han er blitt nominert til Spellemannsprisen og Folkelarmprisen. I en årrekke laget han radioprogrammer om tidligmusikk i NRK P2, i en serie som kaltes *Musikkantikk*.

Han bygger også historiske fløyteinstrumenter og har mottatt Kongens fortjenstmedalje for sitt arbeid med ukjent norsk musikk fra renessansen og barokken.

## Diskografi (utvalg)
* 1990 *For Borgere og Bønder* med Ånon Egeland (NKFCD 50025-2)
*1991 *Prim* med Byttingen (Heilo HCD 7069)
*1995 *Valravnen* med Pro Musica Antiqua Oslo (NKFCD 50032-2)
*1997 *Pierre Danican Philidor: Suites for flute* (Simax PSC 1129)
*1999 *Cantio* med Pro Musica Antiqua Oslo (Simax PSC 1203)
*2004 *Northern Delights* med Nordisk Barokk Kvartett (Simax PSC 1224)
* 2006 *Douce dame* med Modus Ensemble (MUDI MUD 2075)
*2011 *Nodebog* (2L)

## Referanser


## Eksterne lenker
* Hans Olav Gorsets hjemmesider. Besøkt 20. desember 2020.
N-kontakt

En **N-kontakt** er en koaksialkontakt som ofte brukes for profesjonelle applikasjoner og på måleutstyr for radiomålinger. Den er vesentlig større enn SMA-kontakten og brukes når det kreves bedre mekanisk robusthet og/eller mulighet til å tåle høyere signaleffekt. På spektrumanalysatorer og nettverksanalysatorer finner man ofte en N-kontakt for å koble til målekablene. Den er også vanlig på antenner.

Dette var en av de første kontaktene som var i stand til å bære signaler på mikrobølge-frekvenser. Den ble oppfunnet i 1940-årene ved Bell labs av ingeniøren Paul Neill - derav bokstaven N i navnet .

Kontakten ble først konstruert for å kunne bære frekvenser opp til 1 GHz. Moderne N-kontakter klarer allikevel stort sett fint opp mot 11 GHz, mens enkelte presisjonskontakter klarer opp mot 18 GHz.

Det finnes to hovedvarianter av N-kontakten der den ene har en karakteristisk impedans på 50 ohm, mens den andre har en karakteristisk impedans på 75 ohm. 50 ohm-varianten er definitivt den vanligste. Hvis man kobler disse to variantene sammen med hverandre, kan man skade kontaktene. Uheldigvis er de ofte dårlig merket.

## Effekt
Kontakten tåler mer effekt ved lavere frekvenser. Typisk tåleevne er 5000 W ved 20 MHz og 500 W ved 2 GHz. Maksimal anbefalt spenning er 1000 V RMS ved lave frekvenser. Det er allikevel ikke uvanlig å operere kontaktene på maksimalt en femtedel av disse verdiene i applikasjoner hvor man har behov for at det fungerer over lenger tid.

## Referanser
Siri Tuttle

**Siri Tuttle**  er en amerikansk språkforsker som har spesialisert seg på athabaskiske språk og denéfolkene i det indre Alaska. Hun har kommet med bidrag innenfor områdene akustisk fonetikk, fonologi og morfologi. Tuttle er direktør ved Alaska Native Language Archive og en førsteamanuensis ved University of Alaska Fairbanks.

## Referanser
Michael E. Krauss

**Michael E. Krauss** (født 15. august 1934 i Cleveland, Ohio, død 11. august 2019) var en amerikansk språkforsker og emeritus. Han var også grunnleggeren av og overhodet for Alaska Native Language Center.
Krauss var først og fremst en spesialist innenfor athabaskiske språk og eyak, et språk som døde ut i januar 2008. Han har likevel arbeidet med alle de 20 urspråkene i Alaska, hvorav 18 er Na-dené-språk og eskimoisk-aleutiske språk, mens to er tsimshian og haida.

## Referanser
Christian Quartbroa

**Christian Quartbroa** (også kjent som *Quartbroa* og *Quartbrua*) er ei stålkassebru og gangbru i Kristiansand.  Brua går fra Rådhusgata i Kvadraturen, over elva Otra til øya Kjøita i bydelen Lund.  Gang- og sykkelveier fører over flere mindre gangbruer videre til den østlige elvebredden.  Christian Quartbroa ble åpnet av ordfører Jan Oddvar Skisland 17. desember 2020, som den tredje sentrumsnære bruforbindelsen over Otra i Kristiansand.  Brua er oppkalt etter byens grunnlegger, kong Christian IV av Danmark og Norge, også kalt *Christian Quart*. Det har gått med cirka 200 tonn med stål til brua, som har seks spenn.  Stålarbeidene på selve brua ble utført i Romania, før bruelementene ble plassert på pilarer i elva. Rekkverket på brua inneholder belysning.

## Referanser
Jumong (TV-serie)

***Jumong*** (hangul koreansk: 주몽; romanisert koreansk: *Jumong*) er en sørkoreansk TV-serie produsert og sendt av MBC i 2006.

## Roller

## Referanser


## Eksterne lenker
*
Dena’ina (språk)

**Denaʼina** (/dɪˈnaɪnə/), også kalt **tanaina**, er et nordathabaskisk språk i regionen som omgir terskelfjorden Cook i Alaska. Språket er geografisk unikt for Alaska og er det eneste nordathabaskiske språket i Alaska hvor territoriet grenser mot saltvann.
Ahtna (språk)

**Ahtna** (IFA: /ˈɑːtnə/) eller **ahtena** (av * 'At na' * "elven Copper"), også kjent som **Copper River** og **mednovskij**, er et nordathabaskisk språk som snakkes av den etniske gruppen ahtna langs elven Copper i Alaska. Språket består av fire dialekter: øvre, sentrale, nedre og vestlige. Tre av de fire snakkes fortsatt idag. Ahtna er nært beslektet med dena'ina.

## Referanser
Anna Sophie Reusch

**Anna Sophie Reusch** (født Lootz 29. juli 1820 i Bergen, død 5. oktober 1879) var en norsk kunstmaler og skolebestyrer.

## Liv og virke
Anna Sophie Reusch var elev av Hans Leganger Reusch i Bergen, frem til hun i 1850 ble gift med ham. Hun ble enke i 1854, og i 1855 stilte hun ut et stilleben og er blomsterbild i Bergen Kunstforening, nærmere bestemt «et Frugtstykke» og «et Blomsterstykke». Sistnventne bilde var kopi etter et bilde utført av professor Jensen.

Blant hennes øvrige bilder er nevnt et brystbilde av en ung kvinne vendt mot venstre, iført mørk kjole og hvit kniplingskrave. Bildet ble gitt som testamentarisk gave fra H.H. Reusch til Bergen Billedgalleri i 1922.

Fra 1854 var hun bestyrer for en pikeskole i Bergen. Hennes skole ble med tiden en av byens største privatskoler.

Sine siste leveår var hun sterkt plaget av sykdom, og oppholdt seg blant annet i Ajaccio og Meran.

## Familie
Anna Sophie Reusch var datter av skipper Salve Joachimsen Lootz og Christine Helene Huun. Hun ble 1. april 1850 gift i Bergen med kunstmaler og skolebestyrer Hans Leganger Reusch, og sammen ble de foreldre til geologen Hans Reusch (1852–1922) og kunstmaler Kristine Reusch (1854–1939).

## Referanser


## Kilder
* 
*
Tanana (språk)

**Tanana**, også kjent som **nedre Tanana** eller **midtre Tanana**, er et truet nordathabaskisk språk som snakkes i det indre av Alaska langs den nedre Tananaelven i landsbyene Minto og Nenana. Av omkring 380 Tananafolk i de to landsbyene, snakket 15 fortsatt språket i 2007.  

## Referanser
Tanacross

**Tanacross**, også kjent som **tradisjonell Tanana** og **overgangstanana**, er et truet nordathabaskisk språk som snakkes i det indre av Alaska. Språket ble i 2007 snakket av 60 mennesker av en etnisk gruppe på 220 i Alaska.
Kristine Reusch

**Kristine Reusch** (født 16. februar 1854 i Bergen, død 12. mai 1939 i Asker) var en norsk kunstmaler og legatstifter.

## Liv og virke
Kristine Reusch oppholdt seg vinteren 1895–1896 i Firenze, og i 1897–1898 hadde hun et nytt opphold i Italia, denne gangen sammen med Signe Scheel og Marie Tannæs. Senere reiste hun til Finland, Nederland og Gotland. Hun bodde dessuten i lengre perioden hos broren Hans Reusch og svigerinnen Helga Marie Ring Reusch.

Kristine Reusch var i 1894 representert på Blomqvists faste salgsutstilling med bildet «Nordahlsgaarden i Bergen». Hun stilte for første gang ut på Høstutstillingen i Kristiania i 1897, og deltok senere ved utstillingen i 1898–1901, 1903. 1904, 1916, 1919, 1920, 1922 og i 1932. Hun stilte også ut ved kollektivutstillinger i Kristiania Kunstforening i 1922 og 1924. 

I 1916 holdt hun separatutstilling i Kristiania Kunstforening, der foreningens tre utstillingssaler var viet bilder av henholdsvis Reusch, Cecilie Dahl og Gyda Voss. Reusch var representert med akvareller og oljemalerier. Særlig et kirkeinteriør og en landskapsskildring fra Assisi fikk god omtale av kunstkritiker Jappe Nilssen.

Samme år stilte hun også ut i Larvik Kunstforening. Hun malte landskapsmotiver som hun hentet fra by og land, fra Norge og utlandet.

Hun opprettet legatet *Frøken Kristine Reusch' legat til fordel for trengende Kvinner i Bergens by*.

## Familie
Kristine Reusch var datter av kunstmaler og skolebestyrer Hans Leganger Reusch (1800–1854) og kunstmaler og skolebestyrer Anna Sophie Lootz (1820–1879), søster av geologen Hans Reusch (1852–1922) og svigerinne av kunstmaler Helga Marie Ring Reusch (1865–1944). Hun forble ugift. 

## Referanser


## Kilder
* 
*
Øvre tanana

**Øvre tanana**, også kjent som **tabesna** og **nabesna** er et truet nordathabaskisk språk som snakkes i det østlige Alaska, hovedsakelig i landsbyene Northway, Tetlin og Tok, og tilgrensende områder i det canadiske territoret Yukon.

I 2000 var det færre enn 100 som snakket språket, og språket var ikke lengre i bruk blant barn.

## Referanser
VM i fotball for klubblag 2020

**[[VM i fotball for klubblag]] 2020** ble arrangert i Qatar fra 1. til 11. februar 2021. Turneringen skulle i utgangspunktet bestå av 7 lag, men Auckland City trakk seg fra turneringen 15. januar 2021.  vant turneringen etter å ha vunnet finalen 1–0 mot .

## Lagene

## Kamper

## Plassering

## Referanser


## Eksterne lenker
*
VM i fotball for klubblag 2019

**[[VM i fotball for klubblag]] 2019** ble arrangert i Qatar fra 11. til 21. desember 2019.

## Kamper

## Plassering

## Referanser


## Eksterne lenker
*
Skjelnan

**Skjelnan** var et tettsted i Tromsø kommune i Troms. Det ligger på fastlandet, nordøst for Tromsø sentrum. 2021 ble tettstedet del av Tromsdalen.

## Referanser


## Eksterne lenker
*
Skytterhusfjellet

**Skytterhusfjellet** er et tettsted i Sør-Varanger kommune i Finnmark. Det ligger sør for Kirkenes, mellom Andrevatn og Prestevatn. Tettstedet hadde  innbyggere per 1. januar .

## Referanser
University of South Wales

**University of South Wales** () er et offentlig universitet i Wales, med campus i Cardiff, Newport og Pontypridd. Det ble dannet 11. april 2013 ved sammenslåingen av University of Glamorgan og University of Wales, Newport. Universitetet er landets nest største når det gjelder antall studenter, og tilbyr rundt 200 lavere og høyere grads studier.

## Referanser


## Eksterne lenker
*
Perseus (spion)

**Perseus** var kodenavnet til en hypotetisk sovjetisk atomspion som, hvis den eksisterte, angivelig ville ha truet USAs nasjonale sikkerhet ved å infiltrere Los Alamos National Laboratory under utviklingen av Manhattanprosjektet, og følgelig ville ha vært et viktig bidrag til Sovjetunionens utvikling av atomvåpen.

Blant forskere av emnet er det enighet om at Perseus aldri eksisterte og faktisk var en fabrikasjon av sovjetisk etterretning.

## Referanser
Adolfo Tito Yllana

**Adolfo Tito Camacho Yllana** (født 6. februar 1948 i Naga i Camarines Sur på Filippinene) er en filippinsk pavelig diplomat og katolsk erkebiskop.

## Liv og virke
### Prest
Yllana ble presteviet av erkebiskop Teopisto Valderrama Alberto den 19. mars 1972. Den 1. februar 1984 trådte han inn i Den hellige stols diplomatiske tjeneste, og ble postert i Ghana, Sri Lanka, Tyrkia, Libanon, Ungarn og Republikken Kina (Taiwan).

### Erkebiskop, apostolisk nuntius
Pave Johannes Paul II utnevnte ham den 13. desember 2001 til titularerkebiskop av Montecorvino og til apostolisk nuntius til Papua Ny-Guinea. Han ble bispeviet av paven selv den 6. januar 2002. Medkonsekratorer var Statssekretariatets *sostituto* Leonardo Sandri, og Propaganda Fides sekretær Robert Sarah. Den 5. februar 2002 ble han tillike nuntius til Salomonøyene.

Den 31. mars 2006 ble han flyttet til nytt oppdrag. Han ble utnevnt til apostolisk nuntius i Pakistan.

Pave Benedikt XVI utnevnte ham 20. november 2010 til apostolisk nuntius i Den demokratiske republikk Kongo.

Pave Frans utnevnte ham den 17. februar 2015 til apostolisk nuntius i Australia., og fra juni 2021 apostolisk nuntius til Israel og Kypros, samt apostolisk delegat til Jerusalem og Palestina.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop *Adolfo Tito Camacho Yllana*

## Referanser
Toft

**Toft** er et tettsted i Brønnøy kommune i Nordland. Det ligger på vestsida av øya Torget, vest for Brønnøysund. Tettstedet hadde  innbyggere per 1. januar .

## Referanser
X+Y

***X+Y*** er en britisk dramafilm fra 2014, regissert av Morgan Matthews. Hovedrollen spilles av Asa Butterfield. Filmen hadde premiere på Toronto International Film Festival den 5. september 2014. Den europeiske premieren fant sted ved BFI London Film Festival 13. oktober 2014.

## Handlingsreferat
Nathan Ellis, et vidunderbarn på 9 år, har mistet faren sin i en bilulykke. Tidlig i filmen vises et tilbakeblikk på hvordan Nathan ble diagnostisert med autisme, og at faren hans var den eneste som var i stand til å kommunisere med ham. Selv om Nathan setter pris på moren sin, Julie, unngår han enhver fysisk kontakt med henne, og med alle andre alle andre mennesker. 

En tid etter ulykken får han begynne med privatundervisning etter at moren hans har tatt kontakt med stedets videregående skole fordi Nathan trenger større utfordringer enn barneskolepensumet i matematikk. Læreren Martin, også et mattegeni, er bevegelseshemmet fordi han har cerebral parese; utover i filmen blir det klart at han i tillegg lider av multippel sklerose. Martin ser mye av seg selv i Nathan; i oppveksten var han selv et vidunderbarn som deltok i OL i matematikk, men som voksen har han ikke innfridd forventningene om en lysende akademisk karriere.

Sju år senere forbereder Nathan seg på å konkurrere om en plass i en internasjonal mattekonkurranse, en prestisjetung konkurranse bestående av verdens beste unge matematikere. Dette året skal konkurransen holdes i Cambridge, etter to ukers matematikkleir i Taiwan hvor studentene skal øve til konkurransen. Nathan og 15 andre britiske tenåringer reiser til Taiwan. Plutselig kastes han langt ut av komfortsonen sin. Nathan er dessuten ikke lenger den smarteste eleven i rommet, og hans sosiale problemer lammer nesten prestasjonene hans. Han har problemer med å lese andres sosiale signaler, og unngår all fysisk kontakt med andre. 

I Taiwan må de kinesiske og de engelske deltagerne på leiren samarbeide to og to, og Nathan blir satt i tospann med en jente som heter Zhang Mei. Hun hjelper ham steg for steg med å tilpasse seg de nye omgivelsene, og med å overvinne frykten for alt det nye. Leiren i Taiwan slutter med en eksamen der alle lagene deltar; de seks beste på hvert lag kommer videre til selve olympiaden. Både Zhang Mei og Nathan kvalifiserer seg til OL. 

Tilbake i Storbritannia bor Zhang Mei hos Nathan og moren hans, som blir overrasket over å oppdage at han har blitt sosialt flinkere. Det oppstår problemer når Zhangs onkel oppdager henne på Nathans rom en morgen og anklager henne for å bringe skam over familien. Dette får Zhang Mei til å trekke seg fra konkurransen og reise sin vei. Nathan, som er forvirret over de nye følelsene han har i forhold til Zhang Mei, blir revet mellom henne og den matematiske Olympiaden. 

## Medvirkende
* Asa Butterfield som Nathan Ellis
* Rafe Spall som Martin Humphreys
* Sally Hawkins som Julie Ellis
* Eddie Marsan som Richard

## Referanser


## Eksterne lenker
* 
*
Full pakke (film)

***Full pakke*** (originaltittel: *The Whole Nine Yards*) er en amerikansk komediefilm fra 2000, regissert av Jonathan Lynn, og distribuert av Warner Bros. Bruce Willis og Matthew Perry spiller hovedrollene. Filmen ble utgitt den 18. februar 2000. En oppfølger, *[[Full pakke 2]]*, kom ut i 2004.

## Handlingsreferat
Nicholas «Oz» Oseransky (spilt av Matthew Perry) er en tannlege fra Chicago, og er gift med Sophie. Oz møter en ny nabo, og innser at han er Jimmy «the Tulip» Tudeski (spilt av Bruce Willis) en beryktet leiemorder i Chicago med en dusør rettet mot seg. Oz avslører Jimmys egentlige identitet til Sophie, som blir fascinert. Sophie ordner for at han skal fly til Chicago, og dele Jimmys oppholdssted med gangstersjef Janni Gogolak (spilt av Kevin Pollak) for å få belønning. 

Oz er motvillig, men går med på dette. Oz reiser til Chicago, men har ikke til hensikt å gi opp Jimmy. Han møter Franklin «Frankie Figs» Figueroa (spilt av Michael Clarke Duncan) som arbeider for Janni. Han benekter å kjenne til Jimmy, men blir likevel ført til Janni. Han møter også Cynthia, Jimmys kone. Janni instruerer Frankie om å følge Oz hjem, og holde øye med Jimmy frem til Janni og hans håndlangere kan ta ham ut. Cynthia sover sammen, og han lover å beskytte henne.  

## Medvirkende
* Matthew Perry som Dr. Nicholas «Oz» Oseransky
* Bruce Willis som James Stefan «Jimmy The Tulip» Tudeski
* Rosanna Arquette som Sophie Oseransky
* Michael Clarke Duncan som Franklin «Frankie Figs» Figueroa
* Natasha Henstridge som Cynthia Tudeski
* Amanda Peet som Jill St. Claire
* Kevin Pollak som Janni Pytor Gogolák
* Harland Williams som agent Steve Hanson
* Stephanie Biddle som en jazz-sanger

## Referanser


## Eksterne lenker
* 
*
Fanget i mørket

***Fanget i mørket*** (originaltittel: ***Along Came a Spider***) er en amerikansk thrillerfilm fra 2001, regissert av Lee Tamahori. Dette var en oppfølger til filmen *[[Kiss the Girls]]* fra 1997. Hovedrollene spilles av Morgan Freeman og Jay O. Sanders som henholdsvis etterforsker Alex Cross og FBI-agent Kyle Craig. Manus ble skrevet av Marc Moss, og ble tilpasset fra en roman med samme tittel fra 1993 skrevet av forfatter James Patterson.

## Handlingsreferat
Når Alex Cross mister kontrollen over en stikk-operasjon, noe som resulterer i at hans partner dør, trekker han seg fra politiet. Han trekker seg tilbake fra politiet. Men Megan Rose (spilt av Mika Boorem) datteren til en amerikansk senator, blir kidnappet av Gary Soneji. Spesialagent Jezzie Flannigan fra FBI blir holdt ansvarlig for den dårlige sikkerheten. Hun slår seg sammen med Alex Cross for å finne den savnede jenta. Cross oppdager at kidnapperen er besatt av kidnappingen av den lille sønnen til Charles Lindbergh fra 1932, og håper å bli like beryktet som Bruno Hauptmann. 

Men kidnappingen viser seg å være bare en liten del av Sonejis virkelige plan: Å kidnappe Dimitri Starodubov (spilt av Anton Yelchin) sønnen til den russiske presidenten, og garantere enda større berømmelse for seg selv. Men kidnapperen krever løsepenger på 10 millioner dollar i diamanter, levert av Alex Cross personlig. Men Cross oppdager at ingenting er som det ser ut som, og at det kan være flere parter involvert som forsøker å tjene penger på kidnappingen.

## Medvirkende
* Morgan Freeman som Alex Cross
* Monica Potter som Jezzie Flannigan
* Michael Wincott som Gary Soneji / The Spider
* Dylan Baker som Ollie McArthur.
* Mika Boorem som Megan Rose
* Billy Burke som Ben Devine
* Anton Yelchin som Dimitri Starodubov. Sønnen til Russlands president
* Jay O. Sanders som Kyle Craig
* Michael Moriarty som senator Hank Rose
* Penelope Ann Miller som Elizabeth Rose
* Anna Maria Horsford som Vickie
* Ocean Hellman som Amy Masterson

## Referanser


## Eksterne lenker
* 
*
Time Freak

***Time Freak*** er en amerikansk science-fiction film fra 2018, regissert av Andrew Bowler. Filmen ble publisert den 9. november 2018.

## Handlingsreferat
Stillman, en fysikk-student og et geni, blir dumpet av kjæresten sin. Han forsøker å finne det som forårsaket bruddet. Stillman og hans beste venn Evan ser over forholdet deres og sorterer forskjellige dager i lykkelige minner eller dårlige minner som kanskje, eller kanskje ikke, fikk Debbie til å slå opp med Stillman. Stillman finner endelig ut hvordan man kan lage en tidsmaskin. Stillman og Evan reiser tilbake i tid, til dagen Stillman og Debbie først møtte hverandre. Stillman planlegger å gjøre ting annerledes, og vil vite om planen fungerte hvis den siste meldingen Debbie sendte til ham forsvinner. 

De går til et møte med Evan, Debbie, Stillman, Carly og Ryan. Stillman viser dem favorittfilmen sin, men de liker den ikke. Stillman blir opprørt, og fornærmer Carly. Han går flere ganger tilbake i tid, ettersom situasjonen slår feil. Til slutt klarer Stillman å fikse forskjellige situasjoner slik han ønsker. Senere sitter de hjemme hos Evan, og Evan forsøker å legge igjen en beskjed til hans fremtidige jeg, slik at han ikke mislykkes med skolearbeidet. Stillman gjenopplever flere øyeblikk gjentatte ganger, for å hindre at kjæresten slår opp med ham. Men tidsmaskinen fryser, og de blir sittende fast i tiden. De klarer å fikse maskinen, men den tillater bare en reise fremover. Så Stillman får bare ett forsøk på å gjøre alt riktig.

## Medvirkende

* Asa Butterfield som Stillman.
* Sophie Turner som Debbie.
* Skyler Gisondo som Evan
* Will Peltz som Ryan

## Referanser


## Eksterne lenker
*
Table 19

***Table 19*** er en amerikansk komediefilm fra 2017, regissert av Jeffrey Blitz. Anna Kendrick, Craig Robinson og Lisa Kudrow spiller noen av hovedrollene. Filmen ble utgitt 3. mars 2017 av Fox Searchlight Pictures.

## Handlingsreferat
Eloise McGarry deltar i bryllupet til sin venn Francie Millner. Ved bryllupet oppdager Eloise at hun har blitt plassert ved bord 19 langt unna brudeparet. Eloise møter de hun skal sitte sammen ved samme bord: Jerry og Bina Kepp, som eier en kjede av spisesteder og er Facebook-venner av brudgommens far. Renzo Eckberg, en venn fra videregående skole, hvis foreldre er bekjente av brudgommen og som kom til bryllupet i håp om å møte en søt kvinne. Jo Flanagan, barnepike for Francie da hun var barn.

## Medvirkende

* Anna Kendrick som Eloise McGarry
* Craig Robinson som Jerry Kepp
* June Squibb som Jo Flanagan
* Lisa Kudrow som Bina Kepp
* Stephen Merchant som Walter Thimble
* Tony Revolori som Renzo Eckberg
* Wyatt Russell som Teddy
* Amanda Crew som Nikki
* Thomas Cocquerel som Huck
* Becky Ann Baker som Carol Millner
* Andy Daly som Luke Pfaffler
* Maria Thayer som Kate Millner
* Andy Blitz som Donny Haczyk
* Rya Meyers som Francie Millner
* Margo Martindale som Freda Eckberg

## Referanser


## Eksterne lenker
* 
*
Stjernelag

Et **stjernelag** (engelsk: *all-stars*) er et uttrykk som brukes både innen sport og i underholdningsbransjen om en gruppe mennesker som alle hver for seg har oppnådd gode resultater innen sitt felt. I filmer vil for eksempel en stjernebesetning si at nesten alle rollene med replikker spilles av kjente skuespillere som vanligvis har hoved- eller biroller. Innen sport brukes begrepet stjernelag om et «drømmelag» sammensatt av de beste spillerne innen sporten.

## Se også
* Stjernekamp
Three to Tango

***Three to Tango*** er en romantisk komediefilm fra 1999 regissert av Damon Santostefano, manus skrevet av Rodney Patrick Vaccaro og Aline Brosh McKenna. Hovedrollene spilles av Matthew Perry, Neve Campbell, Dylan McDermott og Oliver Platt.

## Handlingsreferat
Arkitekter Oscar Novak og Peter Steinberg har nettopp fått mulighet til å designe et multimillion-dollar kultursenter for en velstående forretningsmann, Charles Newman. Men for å skaffe publisitet arrangerer Newman en konkurranse med Oscar og Peter på den ene siden, og deres erkerival og tidligere kollegaer - Den enormt vellykkede Decker og Strauss. Når Newman møter Oscar og Peter, antar han at de er kjærester, selv om Oscar er heterofil. Peter er faktisk homofil, men forholdet til Oscar er strengt platonisk. Under feilaktig inntrykk av at Oscar er homofil, ber han Oscar om å holde øye med hans elskerinne Amy. Oscar får etter hvert romantiske følelser for Amy, men hun tror også Oscar er homofil. Han blir tvunget til å opprettholde dette opplegget, for å unngå problemer med Newman og miste jobben.

Saken blir komplisert når en nyhetsartikkel om Oscar og Peters antatte forhold publiseres i en avis. Dette fører til problemer for Oscar når han må avverge fremskritt fra forskjellige homofile menn, samtidig som han forsøker å overbevise sine venner og familie om at han rett og slett later som om han er homofil. Amy setter ham til og med opp på et stevnemøte med eks-kjæresten hans, fotballspiller Kevin Cartwright, så Oscar påstår at han er forelsket i noen andre. Til tross for de pinlige misforståelsene, danner Oscar et nært bånd med Amy når de fortsetter å tilbringe tid sammen. Amy flytter inn hos ham etter at hun er sparket ut av leiligheten hennes. Ved den siste presentasjonen for kultursenteret mottar Oscar og Peter pengene, men Oscar får samtidig beskjed om at han har vunnet en utmerkelse for «Årets homofile profesjonelle mann» med Newman som bestemmer seg for at han ønsker å avsløre at han ikke er homofil etter seremonien ved senteret.

## Medvirkende
* Matthew Perry som Oscar Novak
* Neve Campbell som Amy Post
* Dylan McDermott som Charles Newman.
* Oliver Platt som Peter Steinberg.
* Cylk Cozart som Kevin Cartwright.
* John C. McGinley som Strauss.
* Bob Balaban som Decker.
* Deborah Rush som Lenore.
* Kelly Rowan som Olivia Newman

## Referanser


## Eksterne lenker
*
Løver for lam

***Løver for lam*** (originaltittel: ***Lions for Lambs***) er en amerikansk krigsfilm fra 2007. Hovedrollene spilles av Robert Redford, Tom Cruise og Meryl Streep. Filmen ble utgitt i Nord-Amerika den 9. november 2007.

## Handlingsreferat
To studenter ved et universitet, Arian og Ernest, på oppfordring fra deres idealistiske professor, Dr. Malley, ønsker å gjøre noe viktig med livene sine. De tar avgjørelsen om å melde seg til det amerikanske militæret og slåss i Afghanistan-krigen, etter at de er ferdige med universitetet. Dr. Malley forsøker også å nå gjennom med den talentfulle og privilegerte, men misfornøyde, studenten Todd Hayes. Hayes kommer fra en langt mer privilegert bakgrunn enn Arian og Ernest. Nå bruker Hayes mesteparten av tiden på aktiviteter utenfor utdannelsen som hans rolle som president for en studentforening. Hayes lytter til Dr. Malleys historie om hans tidligere studenter Arian og Ernest, og hvorfor de befinner seg i Afghanistan.

I Washington, D.C. har en karismatisk senator Jasper Irving (spilt av Tom Cruise) ønske om å bli valgt som USAs president. Han inviterer den liberale TV-journalisten Janine Roth til sitt kontor for å kunngjøre en ny krigsstrategi i Afghanistankonflikten: Bruk av små enheter for å gripe strategiske posisjoner i fjellet før Taliban kan okkupere disse holdepunktene. Senatoren håper at Roths positive dekning kan bidra til å overbevise innbyggerne om at strategien er forsvarlig.

Roth stiller seg tvilende til planen, og frykter at hun blir brukt som instrument for propaganda fra myndighetene. Hun informerer sjefen sin, og til slutt kjøres Irvings versjon av historien uten kritiske kommentarer. I Afghanistan blir et helikopter med Arian og Ernest om bord rammet av Taliban-opprørere. Ernest faller ut av helikopteret, og Arian velger å hoppe etter ham. Ernest blir hardt såret, og han får et brudd i beinet, noe som gjør det umulig for ham å komme seg unna når Taliban går til angrep. Etter en lang skuddveksling går de amerikanske soldatene helt tomme for ammunisjon.

## Medvirkende
* Robert Redford som universitetsprofessor Stephen Malley
* Meryl Streep som Janine Roth
* Tom Cruise som Senator Jasper Irving
* Michael Peña som Ernest Rodriguez
* Andrew Garfield som Todd Hayes
* Derek Luke som Arian Finch
* Peter Berg som Falco
* Kevin Dunn som en TV-reporter

## Referanser


## Eksterne lenker
* 
*
Domino (2019)

***Domino*** er en thrillerfilm fra 2019, regissert av Brian De Palma. Nikolaj Coster-Waldau, Carice van Houten, Guy Pearce og Eriq Ebouaney spiller hovedrollene. I USA ble filmen utgitt den 31. mai 2019.

## Handlingsreferat
Politibetjent Christian Toft og Lars Hansen i København blir sendt for å sjekke en rapport om en forstyrrelse i en leilighet. Når de ankommer, finner de en mann som forsøker å forlate bygningen med blod på skoene sine. Toft antar at han er angriperen, og setter ham i håndjern. Hansen går ovenpå for å sjekke mannens leilighet, når Toft innser at han ved et uhell lot pistolen sin ligge hjemme. De oppdager en leilighet fylt med skytevåpen og eksplosiver, samt en død mann. Ved hjelp av en kniv bryter angriperen seg løs, og angriper Hansen som dør av skadene. Toft følger etter angriperen over taket, men begge faller flere etasjer ned. Toft blir skadd, og ser tre menn komme og banke opp angriperen før de tar ham med seg.

Politiet identifiserer angriperen som Ezra Tarzi, en emigrant fra Libya og tidligere spesialstyrke-operatør hvis foreldre ble drept av Salah Al-Din, en ISIS-leder kjent som «Sheikh» som smugler våpen og eksplosiver gjennom en tomat-importør med base i Brussel. Han er ansvarlig for mange terrorangrep som han filmer og legger ut på Internett. I mellomtiden blir Al-Dins håndlanger Tarzi og hans familie bortført av CIA-offiser Joe Martin, som har forfulgt Al-Din helt siden han drepte fem av CIA-kollegaer flere år tidligere. Martin presser en motvillig Tarzi til å jobbe på hans vegne.

## Medvirkende

* Nikolaj Coster-Waldau som Christian Toft
* Carice van Houten som Alex Boe
* Guy Pearce som Joe Martin fra CIA
* Eriq Ebouaney som Ezra Tarzi
* Thomas W. Gabrielsson som etterforsker Wold
* Paprika Steen som Hanne Hansen.
* Mohammed Azaay som Salah Al-Din

## Referanser


## Eksterne lenker
* 
*
Love, Simon

***Love, Simon*** er en amerikansk romantisk dramafilm fra 2018 regissert av Greg Berlanti. Manus ble skrevet av Isaac Aptaker og Elizabeth Berger, og basert på et roman skrevet av Becky Albertalli. Hoverollene spilles av Nick Robinson, Josh Duhamel og Jennifer Garner. Filmen hadde premiere under Mardi Gras Film Festival den 27. februar 2018, og ble utgitt i USA den 16. mars 2018 av 20th Century Fox. 

## Handlingsreferat
Simon Spier er en homofil videregående gutt som bor i en forstad til Atlanta, Georgia. Han bor sammen med foreldrene sine Emily og Jack, og søsteren Nora, og har tre gode venner: Nick, Leah, og Abby. En dag forteller Leah om en tilståelse på Internett fra en homoseksuell student på deres videregående skole, kun kjent under et pseudonym «Blue» og Simon begynner å kommunisere med «Blue» via e-post og bruker pseudonymet «Jacques» og de danner snart en forbindelse. Imidlertid blir e-postene deres ved et uhell oppdaget av en annen student, Martin, som er forelsket i Abby. Martin presser Simon ved å true med å gjøre e-postene offentlige, med mindre han godtar å hjelpe Martin med å bli kjærester med Abby. 

Simon oppdager en klassekamerat som heter Lyle, og tror at Lyle kan være Blue. Den kvelden innrømmer Simon at han er homofil til Abby, og blir lettet når hun reagerer positivt. Senere oppdager han at Lyle faktisk er interessert i Abby. Martin erklærer offentlig sine romantiske følelser for Abby. Men Abby innrømmer at hun ikke deler disse følelsene, Martin blir offentlig ydmyket, og blir gjenstand for intens latterliggjøring ved skolen deres. På julaften, for å distrahere folk fra hans egen ydmykelse, legger Martin ut e-postene mellom Martin og «Blue» på Internett. Simons søster, Nora, forsøker å trøste Simon, men han stenger henne ute, og returnerer ikke vennenes tekstmeldinger eller samtaler. Simon kommer ut til foreldrene sine, og møtes med aksept. Simon mottar endelig en e-post fra «Blue», som er opprørt over at e-postene deres har blitt lekket på Internett. 

## Medvirkende
* Nick Robinson som Simon Spier
* Josh Duhamel som Jack Spier, Simons far
* Jennifer Garner som Emily Spier, Simons mor
* Katherine Langford som Leah Burke, en av Simons beste venner
* Alexandra Shipp som Abby Susso, en av Simons beste venner
* Jorge Lendeborg Jr. som Nick Eisner, en av Simons beste venner
* Keiynan Lonsdale som Abraham «Bram» Greenfeld som går i Simons klasse
* Miles Heizer som Cal Price, en av Simons klasse-kamerater
* Logan Miller som Martin Addison, en av Simons klassekamerater som oppdager at Simon er homofil
* Tony Hale som Mr. Worth, vise-rektor
* Talitha Bateman som Nora Spier, Simons søster
* Natasha Rothwell som Ms. Albright, Simons drama-lærer
* Drew Starkey som Garrett Laughlin, en av Simons klasse-kamerater
* Clark Moore som Ethan, i Simons klasse, som er åpent homofil
* Joey Pollari som Lyle, en flørtete servitør ved en lokal restaurant
* Mackenzie Lintz som Taylor Metternich, som går i samme klasse som Simon

## Referanser


## Eksterne lenker
* 
*
Wedding Crashers

***Wedding Crashers*** er en amerikansk komediefilm fra 2005. Regissør var David Dobkin. Manus ble skrevet av Steve Faber og Bob Fisher. Hovedrollene ble spilt av Owen Wilson, Vince Vaughn og Christopher Walken. Filmen ble utgitt i USA den 15. juli 2005 gjennom New Line Cinema.

## Handlingsreferat
John Beckwith og Jeremy Gray krasjer bryllup til folk de ikke kjenner, for ha sex med single kvinner. Etter en rekke vellykkede «krasj» går de til et bryllup for datteren til USAs finansminister, William Cleary. De sikter seg inn mot Clearys to andre døtre, Gloria og Claire. Jeremy ender med å ha sex med Gloria på en strand i nærheten i løpet av mottakelsen. Gloria blir fort besatt av Jeremy, og Jeremy ber John om å rømme fra mottakelsen sammen med ham. I mellomtiden forsøker John seg på Claire, men blir avbrutt av kjæresten hennes, Sack Lodge, som er utro og respektløs bak ryggen på henne. Gloria inviterer Jeremy og John til en fest på familiens område, og John forsøker å komme nærmere Claire.

Gloria fortsetter å utøve uønsket seksuell oppmerksomhet mot Jeremy. John og Claire fortsetter å komme nærmere hverandre dagen etter på seiltur, og reiser senere på sykkeltur til en bortgjemt strand. Claire innrømmer til slutt at hun ikke er sikker på hvordan hun egentlig føler angående Sack, og ender opp med å kysse John lidenskapelig. Sack har undersøkt John og Jeremy, og avslører deres egentlige identitet for familien. Claire slår opp med John, og de får beskjed om å gå deres vei.

I løpet av de neste månedene forsøker John å snakke med Claire, men hun nekter å møte ham. Han prøver å snike seg inn på hennes og Sacks forlovelsesfest, men blir oppdaget og slått ned av Sack. Han får også vite at Jeremy har fortsatt sitt forhold til Gloria. Forrådt og sønderknust synker John ned i en depresjon, fortsetter å «krasje» bryllup på egen hånd. I mellomtiden, når Claire og Sack planlegger bryllupet deres videre, vokser Claires tvil.

## Medvirkende
* Owen Wilson som John Beckwith
* Vince Vaughn som Jeremy Grey
* Christopher Walken som William Cleary
* Rachel McAdams som Claire Cleary
* Isla Fisher som Gloria Cleary
* Jane Seymour som Mrs. Cleary
* Ellen Albertini Dow som "Grandma" Mary Cleary
* Keir O'Donnell som Todd Cleary
* Bradley Cooper som Sack Lodge
* Henry Gibson som en prest.
* Ron Canada som Randolph
* Rebecca de Mornay som Mrs. Kroeger
* Dwight Yoakam som Mr. Kroeger
* Jenny Alden som Christina Cleary
* Will Ferrell som Chazz Reinhold (ukreditert)

## Referanser


## Eksterne lenker
* 
*
Small Crimes

***Small Crimes*** er en amerikansk film fra 2017, regissert av E. L. Katz. Manuset ble tilpasset av Katz og Macon Blair, fra en roman med samme navn skrevet av Dave Zeltserman. Hovedrollen spilles av Nikolaj Coster-Waldau i rollen som Joe Denton, en tidligere politimann som nylig ble løslatt fra fengsel for drapsforsøk. Filmen ble utgitt på Netflix den 28. april 2017.

## Handlingsreferat
Joe Denton, en korrupt tidligere politimann, blir løslatt fra fengsel. Seks år tidligere, mens han arbeidet for en gangster, angrep Denton distriktsadvokat Phil Coakley. Han oppdager at hans ekskone har forlatt byen sammen med barna deres, og han flytter inn hos sine gamle foreldre. Denton leter etter sin ekskone på Internett, og finner endelig et telefonnummer. Etter å ha snakket så vidt med en av døtrene, tar ekskona telefonen og truer med å rette anklager mot ham hvis han noen gang kontakter dem igjen. Denton passerer en bar på vei hjem. Selv om han er alkoholiker, går han inn og tar en drink. Hans venn Scotty, broren til Dentons drepte partner, hilser på ham. 

Denton får i oppdrag å drepe Manny Vassey, leder for en kriminell gjeng, etter løfter om å hjelpe Denton med å reforhandle vilkårene for forliket med sin ekskone hvis han dreper Vassey. Han møter også Vasseys sadistiske sønn, Junior som truer med å drepe Denton. Dentons foreldre, frustrert over hans mistenkelige oppførsel, krever forklaringer. Når de ikke tror på hans løgner, anklager Denton sint dem for å ikke ha noen tro på ham. Senere skyter en ukjent angriper flere skudd inn i hjemmet deres, og skader moren hans. Denton og Scotty dreper Junior og kjeltringene hans, men Scotty blir også skutt. Denton forsøker å redde Scotty, men stopper når han får vite at Scotty var den som skjøt mot moren hans. 

## Medvirkende

* Nikolaj Coster-Waldau som Joe Denton, en tidligere politimann
* Gary Cole som Dan Pleasant, Joes tidligere partner og politiløytnant
* Molly Parker som Charlotte Boyd, en sykepleier som blir romantisk involvert med Joe
* Macon Blair som Scotty Caldwell
* Pat Healy som Junior Vassey
* Jacki Weaver som Irma Denton, Joes mor
* Robert Forster som Joe Denton Sr. Joes far.

## Eksterne lenker
*
Bø (tettsted i Nordland)

**Bø** (nordsamisk: *Bievák*) er et tettsted i Bø kommune i Nordland. Bø ligger langs fylkesvei 820 på Langøya, rundt ni km sør for kommunesenteret Straume. Det hadde  innbyggere per 1. januar . Vinjesjøen er del av tettstedet, her ligger Bø museum Museet har blant annet en permanent utstilling viet forfatteren Regine Normanns liv og virke.

I 2020 lanserte ordføreren i Bø planer om å bygge et nytt museumsbygg på stedet. Planene omfattet også en opprustning av Friluftsgalleriet.

## Referanser
When the Game Stands Tall

***When the Game Stands Tall*** er en amerikansk sportsdramafilm fra 2014, regissert av Thomas Carter. Hovedrollen spilles av Jim Caviezel som trener Bob Ladouceur for high school-laget De La Salle High School i California. Filmen ble publisert i USA den 22. august 2014.

## Handlingsreferat
Bob Ladouceur, trener for De La Salle Spartans, ser laget sitt vinne mesterskapet i sesongen 2003/2004. Lagkaptein Chris Ryan har en mulighet til å slå California-rekorden for det høyeste antall touchdown i løpet av en sesong. Under en krangel om å akseptere et annet trenertilbud, forteller Ladouceurs kone Beverly at han ikke bruker nok tid sammen med familien hans. Ladouceur besøker en spiller, Cameron Colvin, i Richmond, California, og oppdager at moren hans er døende. Når han kommer hjem, får Ladouceur et hjerteinfarkt, noe som påvirker hans evne til å trene i sesongen 2004/2005.

Colvin blir kontaktet av sin bestevenn Terrance Kelly, som oppfordrer ham å begynne som student ved University of Oregon, slik at de kan spille sammen. Men få dager senere blir Kelly skutt og drept når han forsøker å plukke opp en fetter etter en fest, og hele laget hans deltar ved begravelsen hans. De La Salles sin vinnerserie tar brått slutt når de taper en kamp mot et lag Bellevue, Washington. Etter kampen slår Mickey Ryan sønnen sin, og truer med ytterligere vold hvis han ikke bryter touchdown-rekorden, med bare en kamp igjen av sesongen.

## Medvirkende

* Jim Caviezel som trener Robert "Bob" Ladouceur
* Michael Chiklis som assisterende trener Terry Eidson
* Alexander Ludwig som spilleren Christopher "Chris" Ryan
* Laura Dern som Beverly Ladouceur
* Gavin Casalegno som Michael Ladouceur
* Clancy Brown som Mickey Ryan
* Stephan James som Terrance G. "T.K." Kelly
* Matthew Daddario som Daniel "Danny" Ladouceur.

## Referanser


## Eksterne lenker
* 
*
Samsuddin Ahmed

**Samsuddin Ahmed** (bengali: শামসুদ্দিন আহমেদ; født 1945 i  Mirzaganj i Harirampur Upazila i Manikganj i Bengal Presidency i Britisk India, død 20. desember 2020 i Dhaka i Bangladesh) var en bangladeshisk politiker tilhørende Bangladesh Awami League.

Han var medlem av Jatiya Sangsad fra 2001 til 2006.

Ahmed døde på sykehus i Dhaka den 20. desember 2020 av covid-19 i en alder av 75 år.

## Referanser
Kolbergtjernmyra naturreservat

**Kolbergtjernmyra naturreservat** er et naturreservat i Øvre Eiker kommune, i Buskerud fylke.

Kolbergtjernmyra ligger ca. 4&nbsp;km vest for Vestfossen og er omgitt av lave barskogåser. Kolbergtjern ligger midt i området, omkranset av et intermediært flat-myrkompleks. Området har verdi som hekke- og trekkbiotop for fugl.

Området ble vernet 20. juni 1986 og er et myrkompleks med variert og interessant vegetasjon og et viktig fuglebiotop.

Bekk inn i myra kommer fra Eiker kobberverk. Dette påvirker trolig vegetasjonen noe.

Det er satt opp en sitteplass i reservatet.

## Referanser
Kjøita

**Kjøita** er et bymessig strøk og ei kunstig øy, ved elvebredden av elva Otra i bydelen Lund i Kristiansand. Kjøita er tilknyttet resten av bydelen med seks korte bruer og til Kvadraturen med den 200 meter lange gangbrua Christian Quartbroa over hovedløpet av elva.

Kjøita Sagbruk var lenge den dominerende virksomheten på Kjøita, med tilgangen på tømmerråstoff fra fløting i Otra.  I de senere årene har større bedrifter som LOS og Telenor og offentlige kontorer etablert virksomhet på Kjøita.  Kjøita har også blitt et attraktivt boligstrøk, med sin sentrale beliggenhet og parkmessige omgivelser. Det er småbåthavn på og like ved Kjøita, og Kristiansand Roklubb har klubblokaler ved elva.

## Referanser


## Eksterne lenker
* Kjøita Park
Dagligvaretilsynet

**Dagligvaretilsynet** er et norsk forvaltningsorgan som ble opprettet 1. januar 2021.

Tilsynet skal håndheve lov om god handelsskikk i dagligvarekjeden og ivareta forbrukernes interesser ved å fremme redelighet, forutsigbarhet og lojalitet i kontraktsforhold. Det kan gi pålegg og treffe vedtak som kan påklages til Markedsrådet. Det kan også fastsette tvangsmulkt og ilegge overtredelsesgebyr som er tvangsgrunnlag for utlegg.

Dagligvaretilsynet er underlagt Nærings- og fiskeridepartementet og skal ha kontorer sammen med Forbrukertilsynet i Porsgrunn.

Tor Erik Engebretsen er direktør.

Dagligvaretilsynet har per 2024 ikke hatt noen oppgaver siden opprettelsen i 2021. I 2025 foreslo regjeringen å legge ned tilsynet.

## Se også
* Groceries Code Adjudicator
* Mattilsynet

## Referanser


## Eksterne lenker
*
Hamrefjell naturreservat

**Hamrefjell naturreservat** er et fredet område på 20 dekar i Øvre Eiker kommune, i Buskerud fylke. Reservatet ligger på Hamrefjellet på østsiden av Eikeren.

Naturreservatet ble opprettet 16. november 1984 og er en del av Oslofeltet. Området som er fredet besår i hovedsak av bergarten Ekeritt, men også marmor og hornfels der vesuvian er utkrystallisert i marmoren.

Det er også store lokale variasjoner på plantelivet i området; noen felter har stor artsrikdom, andre felter er artsfattige.

## Referanser
Suhaila Seddiqi

**Suhaila Seddiqi** (født 11. mars 1949 i Kabul i Afghanistan, død 4. desember 2020 i Kabul) var en afghansk politiker.

Hun var helseminister i perioden 2001–2004 i president Hamid Karzais tid og en av Afghanistans få kvinnelige ledere den gang. Seddiqi var den eneste kvinne i Afghanistan som innehadde tittelen general, og satt i både Afghanistans siste konge Mohammed Zahir Shahs regjering, og i kommunistregjeringen i 1970- og 1980-årene.

Seddiqi var en av få kvinner under talibanregimet som nektet å bære burka.

Seddiqi døde i Kabul den 4. desember 2020 av komplikasjoner utløst av covid-19. Hun var 71 år.

## Referanser


## Eksterne lenker
* Biografi i Los Angeles Times.
Sandsbakken naturreservat

**Sandsbakken naturreservat** ble etablert 18. april 1986. Edelløvskogområde ligger i Øvre Eiker, i Buskerud fylke, ved vei fylkesvei 35 i nordenden av Eikeren.

Reservatet dekker et areal på ca. 94 dekar og er fredet for å bevare en forekomst av alm-lindeskog som også utgjør et fint landskapselement.

## Referanser